जिला जज के खिलाफ कानपुर बार एसोसिएशन ने मोर्चा खोल रखा है। हड़ताल के एलान के बाद भी अदालतों में जाकर कार्य करने वाले 18 अधिवक्ताओं को बार एसोसिएशन ने नोटिस जारी कर जवाब मांगा है। बता दें कि भाईदूज पर स्थानीय अवकाश घोषित न करने, बार एसोसिएशन द्वारा आयोजित होली मिलन समारोह में न्यायिक अधिकारियों के शामिल न होने व जिला जज द्वारा बार-बेंच के बीच समन्वय न रखने के आरोप में एसोसिएशन की ओर से न्यायिक कार्य के बहिष्कार की घोषणा की गई है।
 बार एसोसिएशन के महामंत्री अनुराग श्रीवास्तव ने बताया कि बहिष्कार के बावजूद अमरजीत सिंह, प्रत्यूषमणि मिश्रा, अवधेश कुमार पांडेय, ताज मोहम्मद, अनिल कुमार निगम, सैफ मोहम्मद, हेमा पांडेय, नितिश मिश्रा, वीके राजपूत, आशुतोष मिश्रा, आशीष त्रिवेदी, राजेश कुमार आर्या, राजेश कुमार त्रिपाठी, अजमल अंसारी, अभिषेक पांडेय, मोहित सिंह आदि ने अदालतों में जमानत प्रार्थना पत्रों पर बहस व अन्य न्यायिक कार्य भी किए।
 इन अधिवक्ताओं को कारण बताओ नोटिस भेजकर तीन दिन में जवाब मांगा गया है। संतोषजनक जवाब न मिलने पर संस्था से सदस्यता खत्म करने पर फैसला लिया जाएगा। बैठक में अध्यक्ष नरेश चंद्र त्रिपाठी, उपाध्यक्ष अनूप शुक्ला, हेमंत तिवारी, सुकर्ण सिंह चौहान आदि मौजूद रहे।
 अधिवक्ता नरेश मिश्रा ने जिला जज संदीप जैन पर कई आरोप लगाते हुए उनके खिलाफ मुकदमा दर्ज कराने के लिए इलाहाबाद हाईकोर्ट के मुख्य न्यायमूर्ति को पत्र भेजा है। इसमें एक दीवानी और एक फौजदारी मुकदमों में हुए आदेश का हवाला भी दिया है। इसकी सूचना उन्होंने बार एसोसिएशन को भी दी है। एक पत्र हाईकोर्ट के प्रशासनिक न्यायमूर्ति को भेजकर जिला जज के ट्रांसफर की मांग की है।
 सात व आठ मार्च को अदालतों में होली की छुट्टी है। 9 व 10 को कार्य बहिष्कार है। 11 को माह का द्वितीय शनिवार, 12 को रविवार और 13 को गंगा मेला का न्यायालयों में अवकाश घोषित है। इसके चलते 14 मार्च से ही अदालतों में नियमित कामकाज हो सकेगा।
 This website follows the DNPA Code of Ethics.
 
जिला जज के खिलाफ कानपुर बार एसोसिएशन ने मोर्चा खोल रखा है। हड़ताल के एलान के बाद भी अदालतों में जाकर कार्य करने वाले अट्ठारह अधिवक्ताओं को बार एसोसिएशन ने नोटिस जारी कर जवाब मांगा है। बता दें कि भाईदूज पर स्थानीय अवकाश घोषित न करने, बार एसोसिएशन द्वारा आयोजित होली मिलन समारोह में न्यायिक अधिकारियों के शामिल न होने व जिला जज द्वारा बार-बेंच के बीच समन्वय न रखने के आरोप में एसोसिएशन की ओर से न्यायिक कार्य के बहिष्कार की घोषणा की गई है। बार एसोसिएशन के महामंत्री अनुराग श्रीवास्तव ने बताया कि बहिष्कार के बावजूद अमरजीत सिंह, प्रत्यूषमणि मिश्रा, अवधेश कुमार पांडेय, ताज मोहम्मद, अनिल कुमार निगम, सैफ मोहम्मद, हेमा पांडेय, नितिश मिश्रा, वीके राजपूत, आशुतोष मिश्रा, आशीष त्रिवेदी, राजेश कुमार आर्या, राजेश कुमार त्रिपाठी, अजमल अंसारी, अभिषेक पांडेय, मोहित सिंह आदि ने अदालतों में जमानत प्रार्थना पत्रों पर बहस व अन्य न्यायिक कार्य भी किए। इन अधिवक्ताओं को कारण बताओ नोटिस भेजकर तीन दिन में जवाब मांगा गया है। संतोषजनक जवाब न मिलने पर संस्था से सदस्यता खत्म करने पर फैसला लिया जाएगा। बैठक में अध्यक्ष नरेश चंद्र त्रिपाठी, उपाध्यक्ष अनूप शुक्ला, हेमंत तिवारी, सुकर्ण सिंह चौहान आदि मौजूद रहे। अधिवक्ता नरेश मिश्रा ने जिला जज संदीप जैन पर कई आरोप लगाते हुए उनके खिलाफ मुकदमा दर्ज कराने के लिए इलाहाबाद हाईकोर्ट के मुख्य न्यायमूर्ति को पत्र भेजा है। इसमें एक दीवानी और एक फौजदारी मुकदमों में हुए आदेश का हवाला भी दिया है। इसकी सूचना उन्होंने बार एसोसिएशन को भी दी है। एक पत्र हाईकोर्ट के प्रशासनिक न्यायमूर्ति को भेजकर जिला जज के ट्रांसफर की मांग की है। सात व आठ मार्च को अदालतों में होली की छुट्टी है। नौ व दस को कार्य बहिष्कार है। ग्यारह को माह का द्वितीय शनिवार, बारह को रविवार और तेरह को गंगा मेला का न्यायालयों में अवकाश घोषित है। इसके चलते चौदह मार्च से ही अदालतों में नियमित कामकाज हो सकेगा। This website follows the DNPA Code of Ethics.